南橫站

南橫站，規劃同施工時期嗌過資訊園站，係廣州地鐵嘅車站，2017年12月28號開始營運，位置喺南沙區南沙街道南橫村嘅厚裕圍片區入面，環市大道南同江美路嘅交界。

從2017年12月28號頭班車開始，一直到2021年9月28號14:00爲止，做過廣州地鐵系統最南邊嘅車站。

結構

樓層
呢個站有兩層樓嘅地下室。其中地下一樓係車站嘅設備同公路，地下二樓係月台。雖然車站冇休息室，但有廁所同母嬰室。其中廁所喺月台範圍西邊，而母嬰室喺月台範圍東邊。

打掂

打橫

站廳
南橫站嘅收費區喺站廳嘅南邊，而免費區喺站廳北邊。收費區有扶手電梯同樓梯、專用𨋢往返月台。

月台
呢個站有1個島式月台，喺南沙區南沙街道南橫村，環市大道南同江美路嘅交界地底。

商舖同自助服務
南橫站入面得好少舖頭畀乘客買嘢同埋食嘢，有便利檔同麵包檔。

另外，南橫站入面重有好少自助服務設施畀乘客用，得部羊城通充值機響度。

出入口

呢個站一共有3個出入口，分別係A、B，C。

頭尾班車信息同配線圖

車站歷史

規劃
呢個站喺2003年份規劃時話入到南沙，但凈話去到沖尾為止。直到2009年重新提出嘅三期規劃入面，最先行黃山魯北邊同東邊嘅進港大道。後嚟第二年嘅地鐵方案話嗰條路線經過嘅地鐵同規劃緊嘅基本上重疊，加上嗰時為咗配合南沙明珠灣區嘅開發而改成行環市大道到南沙嘅舊鎮嗰邊，而站位定咗喺嗰時將來要開發嘅南沙客運港附近，不過嗰時嗌資訊園站，位置喺環市大道近鳧洲大道同三姓路嘅交界，中間重多咗個「鹿頸站」。後嚟2012年嘅第二次環評方案入面將呢個站向東搬到環市大道南同江美路嘅交界重斬咗「鹿頸站」而正式確定走向。

施工
2013年7月，車站工地正式開始圍蔽。
2014年2月28號，車站正式喐手起。
2014年6月，車站嘅土方工程正式開挖。
2014年11月9號，土方工程先至挖好而正式開搞主體結構工程。
2015年1月26號，車站主體結構封頂而成為三期第一座封頂嘅車站。
2015年2月11號，呢個站到塘坑之間嘅右綫盾構隧道正式開挖。
2015年4月8號，呢個站到南沙客運港之間嘅98號風井西邊左綫盾構隧道正式開挖。
2015年5月5號，呢個站到南沙客運港之間嘅98號風井西邊右綫盾構隧道正式開挖。
2015年5月20號，呢個站到塘坑之間嘅左綫盾構隧道正式開挖。
2015年10月18號，呢個站到南沙客運港之間嘅98號風井東邊嘅大盾構隧道正式開挖。
2015年11月28號，呢個站到南沙客運港之間嘅98號風井西邊右綫盾構隧道順利貫通。
2015年12月2號，呢個站到南沙客運港之間嘅98號風井西邊左綫盾構隧道順利貫通。
2016年6月27號，呢個站到南沙客運港之間嘅98號風井東邊嘅大盾構隧道順利貫通而實現雙綫貫通。
2016年6月28號，廣州市地名辦正式發函而最後決定，呢個站按就近地名而正式改名做南橫站。
2016年7月25號，呢個站到塘坑之間嘅右綫盾構隧道順利貫通。
2016年9月27號，呢個站到塘坑之間嘅左綫盾構隧道順利貫通而實現雙綫貫通。

通車
從2017年12月28號朝早頭班車開始，由於南延段正式延長到南沙客運港，呢個站亦正式開放。

利用狀況
呢個站附近都係片農田嘅鄉下地區，主要畀附近啲村民上落車，由於周邊都係屬於人煙稀少嘅地方，所以好多時都冇乜人上落。

接駁巴士
日班車：
南4、南24、南54

附近嘅建築同景區

酒店
 南沙奧園酒店
 南橫公寓

工廠
 廣東晶科電子股份有限公司
 安捷利番禺電子實業公司 
 廣州深達生物製品技術有限公司

創意園區
 南沙資訊科技園
 南沙科技創新中心

政府部門
 廣州現代產業技術研究院

村莊
 南橫村
 連鳧村

牆面裝飾

呢個站係南邊地底嘅其一帶唔同牆面裝飾嘅車站。佢嘅牆面裝飾係南沙天后宮，喺站廳同月台中間嘅專用𨋢嗰邊。

攷

上一站·下一站 

廣州地鐵車站
南沙區